**Y Coleg Merthyr Tudful**

**Lefel A Addysgeg**

**Model yr OOOO Ffactor (Wedi’i greu gan Dr Lesley Taylor)**

**Sut i helpu myfyrwyr i RANNU eu stori**

Mae adrodd eu stori’n dda yn dod yn bwysig oherwydd mewn ceisiadau am swyddi ac i brifysgolion, bydd angen i fyfyrwyr adrodd naratif amdanyn nhw eu hunain a’r hyn maen nhw wedi’i wneud sy’n eu rhoi mewn sefyllfa dda ar gyfer y rôl maent yn ymgeisio amdani. Mae’n debygol y bydd unrhyw un o’u blaen nhw’n chwilio am atebion i’r cwestiynau canlynol – pa ymagwedd sydd gan y myfyriwr yma tuag at fywyd, sut mae’n ymdrin â sialensau, beth mae wedi’i gyflawni, beth mae wedi’i ddysgu, a pha sgiliau sydd ganddynt i’w gwneud yn addas i hyn? Yn aml mae myfyrwyr yn cael trafferth adrodd stori. Dyma amlinelliad stori sylfaenol rwy’n mynd i’w awgrymu y dylech ei ddefnyddio gyda’ch myfyrwyr wrth drafod eu storïau nhw.

I fod yn werth ei hadrodd, mae angen ‘OOOO ffactor’ ar bob stori. Dyma ystyr y pedair O (yn Saesneg)…

**O**bjective – amcan – beth oedd y nod?

**O**bstacle – rhwystr – pa heriau wynebwyd?

**O**pportunities – cyfleoedd – pa ffyrdd amgen o lwyddo ddaeth i’r amlwg?

**O**utcome – deilliant – beth a gyflawnwyd a beth a ddysgwyd?

Gellir defnyddio’r model hwn lawn cystal fel teclyn hunanwerthuso ar ystod o brosiectau a hefyd fel teclyn gosod targedau mewn sesiwn diwtora. Mae’r model yn darparu fframwaith syml i ddysgwyr strwythuro’u syniadau a’u hymatebion i greu storïau, crynodebau a gwerthusiadau cydlynol a fydd yn cael effaith fesuradwy.

Am wybodaeth bellach, ewch i [www.drlesleytaylor.com](http://www.drlesleytaylor.com)

Hawlfraint © 2021 – Dr Lesley Ann Taylor – Cedwir Pob Hawl